
NAVODILO ZA IZPOLNITEV IZJAVE O VARNOSTI Z OCENO TVEGANJA – ZA SAMO-ZAPOSLENE ZDRAVNIKE

1. Pred Vami je osnutek Izjave o varnosti z oceno tveganja usklajen z Zakonom o varnosti in zdravju pri delu za samo-zaposlene zdravnice in zdravnike. V kolikor ste v Ordinaciji, podjetju ali v ustanovi samozaposleni (v nadaljevanju je tolmačenje Zakona o varnosti in zdravju pri delu), si lahko sami izdelate Izjavo o varnosti z oceno tveganja po tem sistemu.

2. Izjavo o varnosti, ki ustreza Vaši ordinaciji si prenesite iz spletne strani SZZZZS na Vaš računalnik in jo dokončajte po sledečem sistemu:
a) Podatke vpisujete samo tam, kjer je označeno z rdečo barvo.
b) Na prvi strani vnesete naziv Vaše ustanove in naslov.
c) Na drugi strani vnesete ime in priimek odgovorne osebe in datum sprejetja ter kraj sprejetja Izjave
d) Na 3. strani vnesete v rdeče polje ime in priimek odgovorne osebe in zdravnika, ki za Vas izvaja zdravstvene preglede.
e) V 3. točki vpišete naslov in morebitne zunanje enote Vaše ustanove, ter v 4. točki približno število pacientov na dan.
f) Ko navedeno izpolnite, si Izjavo o varnosti natisnete ter podpišete in žigosate na 2. strani in na zadnji strani  – zadnji strani Izjave pred prilogami.
g) Podpišete tudi vse pravilnike, ki so navedeni po koncu Izjave o varnosti z oceno tveganja.

3. To je kompleten postopek za ureditev Izjave o varnosti, vendar velja le za samo-zaposlene zdravnice in zdravnike. V nobenem primeru ne natisnite samo vzorca Izjave in ne vpisujete kar z pisalom Vaših podatkov ! Lahko imate probleme z Inšpektorjem za delo.
4. Večje ordinacije in v kolikor sta zaposleni dve ali več oseb morajo izdelavo Izjave o varnosti prepustiti pooblaščenemu podjetju, da jo izdela za njihovo ordinacijo. 
5. Vzorci Izjave o varnosti za večje ordinacije so na vpogled v priponkah za zdravnike in za zobozdravnike.

6. V kolikor boste potrebovali dodatno pomoč se lahko obrnete na mail borstnar.co@siol.net ali na gsm 041 622 317 – g. Borštnar.

Pozdrav.
				
BORŠTNAR & CO. d.o.o. LJUBLJANA
                                                    Drago Borštnar, var. ing.




Priloga: povzetek zakonodaje - ZVZD:
V. DOLŽNOSTI SAMOZAPOSLENIH OSEB
55. člen
(opredelitev samozaposlene osebe)
(1) Oseba, ki opravlja pridobitno ali drugo poklicno dejavnost kot edini ali glavni poklic, pa ne zaposluje drugih delavcev in v delovni proces ne vključuje drugih oseb (v nadaljnjem besedilu: samozaposlena oseba), je v skladu s tem zakonom in drugimi predpisi o varnosti in zdravju pri delu odgovorna za svojo varnost in zdravje ter za varnost in zdravje drugih oseb, na katere vplivajo njena dejanja ali opustitve.
(2) Kot samozaposlena oseba se šteje tudi oseba, ki je v skladu s predpisi o pokojninskem in invalidskem zavarovanju zavarovana kot kmet in ne zaposluje delavcev in v delovni proces ne vključuje drugih oseb, razen družinskih članov na kmetijah, v skladu s predpisi o kmetijstvu.
56. člen
(dolžnost oceniti tveganje)
(1) Samozaposlena oseba mora oceniti tveganje.
(2) Če ugotovi, da obstajajo nevarnosti za nezgode, poklicne bolezni in bolezni, povezane z delom, mora izdelati pisno izjavo o varnosti z oceno tveganja ter določiti ukrepe za zagotovitev varnosti in zdravja pri delu.
57. člen
(dolžnost uporabe ustreznih sredstev za delo in osebne varovalne opreme)
Samozaposlena oseba mora pri svojem delu uporabljati sredstva za delo in osebno varovalno opremo, ki ustreza tveganjem pri delu ter predpisanim varnostnim in zdravstvenim zahtevam.

